Lasconi, ignorată la un sondaj intern cu privire la lista cu candidați pentru parlamentare: Nu sunt toți pe aceeași lungime de undă
Elena Lasconi a vorbit miercuri seară, în exclusivitate la Digi24, despre sondajul intern cu privire la stabilirea candidaților pentru alegerile parlamentare, unde au răspuns doar 10% dintre cei chestionați. Președinta USR nu consideră că asta este o înfrângere, pentru că „ești înfrânt sau ești câștigător, când ești într-o luptă. Eu nu eram într-o luptă. Eu am considerat că trebuie să adresez o întrebare ca să văd dacă într-adevăr toți membrii sunt pe aceeași lungime de undă. Și iată că nu sunt”, a spus Lasconi.